CELEX: 32016R1645
Language: lt
Date: 2016-09-07 00:00:00
Title: 2016 m. rugsėjo 7 d. Komisijos įgyvendinimo reglamentas (ES) 2016/1645 dėl tam tikrų prekių klasifikavimo Kombinuotojoje nomenklatūroje

14.9.2016   
            
            
               LT
            
            
               Europos Sąjungos oficialusis leidinys
            
            
               L 245/3
            
         KOMISIJOS ĮGYVENDINIMO REGLAMENTAS (ES) 2016/1645
   2016 m. rugsėjo 7 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
   kadangi:
   
               (1)
            
            
               siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugsėjo 7 d.
      
         
            Komisijos vardu
         
         
            Pirmininko pavedimu
         
         Stephen QUEST
         
            Mokesčių ir muitų sąjungos generalinio direktorato generalinis direktorius
         
      
   
   
      (1)  OL L 269, 2013 10 10, p. 1.
   
      (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
   
      PRIEDAS
      
                  Prekių aprašymas
               
               
                  Klasifika-vimas (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Netaisyklingos formos, plokščių, rudų, kietų nuolaužų (apie 2 mm storio) arba drožlių pavidalo produktas, pagamintas iš (masės %):
                  
                              —
                           
                           
                              pušies sakų (dar vadinamų talo alyvos kanifolija arba kanifolija)
                              apie 58–69,
                           
                        
                              —
                           
                           
                              maleino rūgšties anhidrido
                              apie 1–4,
                           
                        
                              —
                           
                           
                              įvairių fenolių
                              apie 11–24,
                           
                        
                              —
                           
                           
                              formaldehido
                              apie 5,5–9,
                           
                        
                              —
                           
                           
                              pentaeritritolio
                              apie 7–12.
                           
                        Produktas gaunamas vykdant daugiapakopį procesą, kuris pradedamas kanifolijos ir maleino rūgšties anhidridą paverčiant kanifolijos aduktu. Pridėjus magnio oksido, kuris tolesnėse reakcijose veikia kaip katalizatorius, fenolių ir formaldehido susidaro polimerizuota derva. Galiausiai laisvos dervos karboksilo grupės esterinamos pridėjus pentaeritritolio.
                  Šis produktas naudojamas poligrafijos pramonėje kaip adhezyvas.
               
               
                  3909 40 00 
               
               
                  Klasifikuojama vadovaujantis Kombinuotosios nomenklatūros (KN) 1, 3 a punktu ir 6 bendrąja aiškinimo taisykle bei KN kodus 3909  ir 3909 40 00  atitinkančiais prekių aprašymais.
                  Remiantis 3 bendrosios aiškinimo taisyklės a punktu, produktas nelaikytinas adhezyvu, daugiausia sudarytu iš polimerų, priskiriamų 3901 –3913  pozicijoms, ir nepriskirtinas 3506  pozicijai, nes 3909  pozicijoje jis aprašytas tiksliau.
                  Gaminant kanifolijos darinius, kanifolijos aduktas esterinamas etilenglikoliu, gliceroliu arba kitu polihidroksiliniu alkoholiu (taip pat žr. Suderintos sistemos paaiškinimų 3806  pozicijos paaiškinimų D dalies I grupės 7 punktą). Tačiau nagrinėjamo produkto atveju prieš esterinant polihidroksiliniu alkoholiu (šiuo atveju pentaeritritoliu), vyksta polimerizacijos reakcija su fenoliu ir formaldehidu. Todėl jis nelaikytinas kanifolijos dariniu ir nepriskirtinas 3806  pozicijai.
                  Tarpinio polimerizacijos produkto molekulinė masė yra apie 5 000 –30 000  g/mol. Vėliau jo laisvos karboksilo grupės esterinamos pridedant pentaeritritolio ir, susidarius kryžminėms jungtimis, molekulinė masė padidėja iki apie 100 000  g/mol. Taigi gautas produktas yra 39 skirsniui priskirtinas polimeras, kuris nuo 3806  pozicijai priskiriamų kanifolijos aduktų ir darinių skiriasi savo didele molekuline mase.
                  Todėl jis laikytinas fenolio derva priskiriant KN kodą 3909 40 00 .